b'\n_START_ARTICLE_\nRetkeilyreitti\n_START_PARAGRAPH_\nRetkeilyreitti on retkeily\xc3\xa4 varten tarkoitettu reitti, joka kulkee yleens\xc3\xa4 polkuja pitkin (joskus my\xc3\xb6s teit\xc3\xa4). Retkeilyreiteiksi saatetaan luokitella joskus my\xc3\xb6s hiihto- ja melontareitit. Retkeilyreittien varrella on usein retkeilij\xc3\xb6ille suunnattuja palveluita. Esimerkiksi tulentekopaikkoja, autiotupia, k\xc3\xa4ym\xc3\xa4l\xc3\xb6it\xc3\xa4 sek\xc3\xa4 laavuja on retkeilyreittien varrella. Retkeilyreitti luokitellaan niiden vaikeustason, palveluiden sek\xc3\xa4 sen mukaan kulkevatko ne paikasta toiseen vai onko kyseess\xc3\xa4 rengasreitti. Retkeilyreittej\xc3\xa4 yll\xc3\xa4 pit\xc3\xa4\xc3\xa4 yleens\xc3\xa4 Mets\xc3\xa4hallitus tai kunnat. Joskus retkeilyreittej\xc3\xa4 yll\xc3\xa4 pit\xc3\xa4v\xc3\xa4t my\xc3\xb6s yhdistykset ja yritykset.\n_START_SECTION_\nRengasreitti\n_START_PARAGRAPH_\nRengasreitti on retkeilyreitti, joka alkaa ja p\xc3\xa4\xc3\xa4ttyy samaan paikkaan. Rengasreitit muodostavat yleens\xc3\xa4 ympyr\xc3\xa4n esimerkiksi kiert\xc3\xa4m\xc3\xa4ll\xc3\xa4 j\xc3\xa4rven. Rengasreittien varrella on yleens\xc3\xa4 monipuolisesti palveluita. Rengasreittej\xc3\xa4 on etenkin Etel\xc3\xa4- ja L\xc3\xa4nsi-Suomessa.\n_START_SECTION_\nYhdysreitti\n_START_PARAGRAPH_\nYhdysreitti on reitti, joka menee paikasta: a paikkaan: b. Ne yhdistelev\xc3\xa4t yleens\xc3\xa4 rengasreittej\xc3\xa4. Yhdysreitit usein kulkevat teit\xc3\xa4 pitkin. Niiden varrella on v\xc3\xa4hemm\xc3\xa4n k\xc3\xa4vij\xc3\xa4m\xc3\xa4\xc3\xa4r\xc3\xa4n takia my\xc3\xb6s v\xc3\xa4hemm\xc3\xa4n palveluita.'